เรื่องร้องเรียน: ยังคงเผาทุกเช้าและเย็นค่ะ ทุกวันเลยค่ะ ถ้าส่งเจ้าหน้าที่ตำรวจที่เข้าเวร ณ เวลาประมาณนี้มาคอยดูน่าจะช่วยค่ะ ตอนเช้าประมาณ 04:30-05:30 เย็นประมาณ 18:00-19:00 แจ้งไปหลายรอบมากแล้วค่ะ ช่วยดำเนินการด้วยค่ะ แจ้งเจ้าของบ้านเช่าก็ดีค่ะ บ้านเช่าอยู่หลังถัดไปติดกับฝั่งที่มีต้นไม้เยอะๆ PM 2.5 สูงมาก 200+ (เปลี่ยนเป็น AQI ก็เกิน 300+ แล้วค่ะ) ทั้งๆ ที่อากาศดีมากตอนเช้า เดือดร้อนกันไปหมด บ้านใกล้เคียง   อย่านำรูปหรือวีดีโอให้บ้านที่เผาดูนะคะ เค้าจะรู้ได้ค่ะว่ามาจากบ้านไหน   ขอบคุณมากๆ ค่ะ
การดำเนินการของเจ้าหน้าที่: สำนักงานเขตบางพลัดจักได้มีหนังสือแจ้งประสานเจ้าของพื้นที่เพื่อให้ควบคุมผู้เช่าพื้นที่ให้ระงับการก่อให้เกิดควันรบกวนและรวบรวมหลักฐานหากพบมียังไม่มีมาตรการในการป้องกันควันจากการปรุง ประกอบอาหารจากการใช้เตาถ่าน จักได้คำสั่งเจ้าพนักงานท้องถิ่นให้ปรับปรุงและแก้ไข และหากยังฝ่าฟืนจักได้มีการดำเนินการตามกฏหมายต่อไป ทั้งนี้ผู้ร้องเรียนสามารถแจ้งข้อมูลโดยละเอียดที่หมายเลขโทรศัพท์เพิ่มเติมที่หมายเลขโทรศัพท์ 024346371 ในวันและเวลาทำการ เพื่อเจ้าหน้าที่จักได้ดำเนินการอย่างท่วงทันต่อไป
ความเห็นของผู้แจ้ง: เจ้าหน้าที่ทำงานรวดเร็วมาก มาดูให้ทุกครั้งที่ร้องขอ ขอบพระคุณมากๆ ค่ะ
พื้นที่: แขวงบางพลัด เขตบางพลัด กรุงเทพมหานคร